राजनितिक शब्दमा भन्नुपर्दा यो दसैं सम्बृद्धिवाला दसैं हो । लामो समयपछि राजनितिक संक्रमण को अन्त्यसँगै देशले संविधान पाएको छ । कानुनी राज्य बनेको छ । नीतिनियमहरु बनेका छन् । सिंहदवार गाउँ गाउँ पुगेको छ ।
अब निकास र विकासका नारा मज्जाले घन्किएका छन् । देशमा रोजगारीको सिर्जना गर्ने विषय सकरात्मक भए नतिजाका लागि केही समय पर्खिनु पर्नेछ । तर राजनितिज्ञहरुले यो वर्षको दसैंमा दिएको शुभकामनाले मन भतभती पोलेको छ ।
कारण, उनीहरुले दिएका शुभकामना फिक्का छन् । यस्ता शुभकामना दिएर नागरिकलाई भुल्याउने त संस्कार जस्तै भइसकेको छ । राजनीति बाहेक अन्य प्रयासले देश विकास हुने छाटकाट देखिँदैन । हामी परदेशमा हुनेहरु नेताहरुले बोलेको जस्तै देशमा सम्बृद्धि आओस भन्ने आशमा छौं ।
यसो भइदिए कुनै पनि नेपाली आफ्नो देश छोडेर काम खोज्दै परदेश जानु पर्दैनथ्यो । यो पीडा राजनीति गर्नेहरुले उनीहरुका सन्तान परदेश जानु नपरेसम्म सायद बुझ्दैनन होला ।
यो वर्षको दसैंले बिदा लिँदै छ । दसैं प्रत्येक वर्ष आउँछ अनि जान्छ । यो वर्षको दसैंपछि युवाहरुले काम खोज्नकै लागि देश छोड्नु नपरोस् । आफ्नै माटोमा रमाउने वातावरण बनोस् । देशमा रोजगारीको सिर्जना होस् । सबैको परिवारमा खुशी फर्कियोस् । समुद्र पारीबाटै शुभकामना ।
टिका जमारा त छँदैछ, त्यसभन्दा अगाडि परदेशिएका हजारौं खाली निधारहरुलाई सम्झिरहेको छु । अनि उनीहरुको परिवारको चमक हराएको अनुहार आँखा अगाडि आइरहेको छ । परिवार पाल्न परदेशिएकामध्ये केही हजारले यो संसारलाई सधैंका लागि छोडिसकेका छन् । उनीहरुलाई चाडबाड के लाग्ला र ।
उनीहरुका लागि चाडबाड, चाडबाड जस्तो कहिल्यै पनि हुन्न होला । यो परिस्थिती सधैंका लागि अन्त्य होस अनि देश सम्बृद्धिको बाटोमा लम्कियोस् । आम नागरिकको अहिलेको चाहना यही नै हो । परदेशबाट साथीहरुले दसैं मनाएर फोटो फेसबुकमा हालेको देख्ता पखेटा भए अहिले नै उडेर देश पुगौं, घर पुगौं जस्तो लाग्छ । तर मन बाँधेर आफूलाई थुमथुम्याएर राख्नु परेको छ ।
परिवारका सदस्यबिचको भेटघाट र रमाइलो नै दसैं हो । तर सबैलाई दसैं कहाँ आएको छ र । बुवा विदेश गएर फर्किन नपाउँदै छोरो विदेशिन्छ अनि छोरा फर्किने बुवाको पालो आइहाल्छ । त्यसैले हामी नेपालीले साँच्चै खुशी भएर दसैं नमनाएको वर्षौं भइसक्यो ।
त्यसैले चाडबाडमा नेताहरुले दिएका सम्बृद्धिका भाषण सार्थक बनोस् । अनि अर्को वर्षको दसैंमा हामी परदेशीले फेरि पनि पुरा नहुने यस्ता भाषण मात्रै सुनेर खल्लो दसैं मनाउनु नपरोस् ।
बैतडी – सतबाँझमा रहेको सुख्खा फलफूल विकास केन्द्र पछिल्लो समयमा सिकाई केन्द्रको रुपमा स्थापित हुँदै गएको छ । सुख्खा फलफूल विकास केन्द्र सतबाँझमा स्याउ फल्न छोडेपछि हिउँदे फलफूलका बिरुवा उत्पादन गर्न थालिएको छ ।
सुख्खा फलफूल विकास केन्द्रले फलफूलका बिरुवा उत्पादनको सीप किसानहरुलाई समेत सिकाइरहेको सुख्खा फलफूल विकास केन्द्र सतबाँझ बैतडीका प्रमुख वरिष्ठ वागवानी विकास अधिकृत खगेन्द्रप्रसाद शर्माले जानकारी दिनुभयो । सुख्खा फलफूल विकास केन्द्रबाटै फलफूलका बिरुवाको नर्सरी बनाउने सीप सिकेर दशरथचन्द नगरपालिका वडा नम्बर १ र सुर्नया गाउँपालिका वडा नम्बर २ बासुलिंगका किसानहरुले निजी नर्सरीसमेत बनाएको उहाँले बताउनुभयो ।
बोटविरुवाका निजी नर्सरीबाटै किसानहरुले मनग्गे आम्दानी गरिरहेका छन् । यस्तै पछिल्लो समयमा प्राविधिक विषयतर्फ कृषि पढिरहेका विद्यार्थीहरु पनि प्रयोगात्मक कक्षाका लागि सुख्खा फलफूल विकास केन्द्रमा पुग्ने गरेका छन् ।
चालु आर्थिक वर्षमा ४९ जना विद्यार्थीहरु सुदूरपश्चिम प्रदेशका विभिन्न विद्यालयबाट प्रयोगात्मक कक्षाका लागि आएका सुख्खा फलफूल विकास केन्द्रका प्राविधिक अर्जुन खड्काले जानकारी दिनुभयो ।